มันส์สะบัด !! “T-DAY Music Playground” ครั้งที่ 2 รวมพลคนรัก T-POP แบบ Non-Stop กว่า 7 ชั่วโมง

#TDAYMusicPlayground #TDAY_MPG #TPOP #SEARCHSTUDIO

SEARCH STUDIO จัดเต็มความสนุก เพื่อแฟน T-POP ในงาน T-DAY Music Playground #2  สนามเล่นดนตรีของคนดนตรี ที่ LIVE HOUSE  SEARCH STUDIO รามคำแหง 81 เมื่อวันเสาร์ที่ 30 พฤศจิกายน 2567 ที่ผ่านมา  เรียกได้ว่าได้รับเสียงตอบรับจากแฟนๆ T-POP เป็นอย่างดีกับงาน “T-DAY Music Playground” ครั้งที่ 2  ที่มีแฟนๆตบเท้ามาร่วมเข้าชมกว่า 800 กว่าชีวิต
เมื่อถึงเวลาบ่าย 2 โมงตรง ความสนุกก็เริ่มต้นขึ้น เริ่มต้นที่บทเพลงเพราะ ๆ จากน้อง ๆ เยาวชนจาก “โครงการ GIVE” และ “พี่อาร์ม วิบูลย์” ต่อด้วยวง “HENT”  , “COSMOS Unit CYGNUS” , “Y2Z” , “THI-O”   จากนั้นก็พบกับกิจกรรมสุดพิเศษที่เพิ่มเข้ามาจากครั้งแรก นั่นก็คือกิจกรรม Random Dance ที่ได้รับความร่วมมือกับ Gravity Motion งานนี้แฟน ๆ ออกมาเต้นเยอะมาก ๆ แถมเหล่าศิลปินเขาก็ยังมาร่วมเต้นเพลงของวงตัวเองและวงของเพื่อน ๆ ในวงการ T-POP ด้วยเช่นกัน จากนั้นก็มาฟังเพลงเพราะ ๆ กันต่อในช่วงหลัง เริ่มต้นที่ “TALAY” ต่อด้วย “QRRA” , “NEVONE”, “ALALA”, “TYTAN”, “TARAxYELLOWSKRTและปิดท้ายด้วย 13 หนุ่ม “ZOLAR” ซึ่งแต่ละคนนำทั้งเพลงฮิตและโชว์พิเศษ มาเสิร์ฟความมันแบบ Non-Stop ความฟินในบรรยากาศสุดใกล้ชิด มาร่วมบันดาลความสุข ความสนุก ตลอดกว่า  7 ชั่วโมง

สำหรับครั้งนี้ใครที่พลาดไม่ต้องเสียใจ เพราะ “T-DAY Music Playground #3” สนามเล่นดนตรีของคนดนตรี ครั้งที่ 3  จะจัดครั้งอีกครั้งในเดือนธันวาคม 2567 นี้ ติดตามรายละเอียดการลงทะเบียนเพื่อเข้ารับชมคอนเสิร์ตได้แบบฟรีๆ ทางโซเชียลมีเดียของ T-DAY Music Playground
#TDAYMusicPlayground #TDAY_MPG #TPOP #SEARCHSTUDIO